અમેઠીમાં સાંસદ હોવા છતાં રાહુલ ગાંધીની અમેઠીમાં ગેરહાજરી જોવા મળતી રહી છે. જે પ્રકારનો પ્રચાર ભાજપ દ્વારા અને આમ આદમી પાર્ટીના કુમાર વિશ્વાસ દ્વારા કરવામાં આવી રહ્યો છે, તે પ્રમાણે અમેઠીમાં રાહુલ ગાંધી સાંસદ હોવા છતાં પણ વિકાસ થયો નથી. જેથી ક્યાંકને ક્યાંક જનતામાં એ વાતનું દુઃખ છેકે જે પરિવાર પર તેઓ વર્ષોથી ભરોસો દર્શાવી રહ્યાં છે એ પરિવાર દ્વારા તેમના માટે જોઇએ તેવું ખાસ કાર્ય કરવામાં આવ્યું નથી. આ બાબત પણ ક્યાંકને ક્યાંક રાહુલ ગાંધીને ભયભીત કરી રહી છેકે વિરોધીના પ્રચારથી ભ્રમિત થઇને મતાદાતાઓ તેમની વિરુદ્ધમાં મતદાન ના કરે.